Gyakori kérdések

**Oktatás, nevelés**

Az alsó tagozaton egész napos, iskolaotthonos nevelés folyik, két tanító vezetésével. Délelőtti, délutáni tanítási órák és önálló órák követik egymást. Ez a forma szélesebb körű megismerést, nevelési lehetőséget, többirányú tanító-gyermek kapcsolatot jelent a pedagógusoknak.

Az első négy évfolyamot az alapozás időszakának tekintjük. Az anyanyelvi oktatás hagyományos, szótagoló módszerrel indul az első osztályokban.

Iskolánk katolikus iskola, így a tantárgyak között a hittan óra is megtalálható. Az első és második évfolyamon heti 1 óra. Harmadik és negyedik évfolyamon pedig heti 2 óra.

Tanítási óra keretében a választott idegen nyelvet 4. osztálytól kezdődően heti 3 órában tanulják a gyerekek. Angol és német nyelv közül lehet választani. 3. osztálytól szakköri foglalkozáson belül ismerkedhetnek az angol, a német nyelvvel játékos formában.

Elsőtől heti egy órában úszásoktatás biztosított a gyerekeknek, órarendi óraként szerepel a napjukban. Az iskolából külön busz viszi az osztályt az uszodába és hozza vissza. Az uszodabérletet az iskola alapítványa biztosítja. A busz költségét kell a szülőknek kifizetni.

Elsőtől az órarendben néptánc órájuk is van a tanulóknak.

Szervezett sportolási lehetőség: foci, kosárlabda, kézilabda

Nagy segítséget nyújt a gyerekek sokirányú fejlesztéséhez a művészeti iskolánk. Szolfézs illetve a választott hangszeres órákon vehetnek részt az ide jelentkező tanulók.

**Jelentkezési lap**

A jelentkezési lapot a honlapon megtalálják.

Jelentkezési határidő: **2025. február 21.**

**Nyílt nap**

**2025. február 11.**, kedd 8.00-11.00-ig. Bővebb tájékoztatás a későbbiekben lesz a honlapon.

**Ismerkedő beszélgetés**

A jelentkezési lapok beérkezése után egy személyes találkozásra hívjuk a családokat, ahol kölcsönösen megismerkedhetünk.

**Időpontja: 2025. március 8.**, szombat délelőtt

Az intézménybe történő felvételről való értesítés terveink szerint március végén várható.

A beiratkozás április közepe után szokott lenni, azonos időpontban a városban működő iskolákéval.

**Más felekezetű jelentkezők**

Az iskolánk katolikus iskola, az iskolanővérek szerzetes rendje tartja fenn. Többségében római katolikus családok gyermekei járnak hozzánk, de más felekezetű családokat is nagy szeretettel várunk.

**Leendő osztályok**

A következő tanévben is három első osztályt tervezünk indítani.

Az osztályok között nincs különbség. Az osztályok létszáma 26 fő.

**Külön foglalkozások**

Sportköreink, utánpótlás kosárlabda, foci és kézilabda első osztálytól.

Művészeti iskolánkban szolfézs és hangszeres órák választhatók.

Matematika szakkör minden évfolyamon.

Rajz szakkör minden évfolyamon.

3. osztálytól:

* természetvédelmi szakkör
* szakköri foglalkozáson belül ismerkedhetnek a gyerekek angol, német nyelvvel játékos formában
* cserkészfoglalkozás, az iskolánknak külön cserkész csapata van

**Egyéb**

Az iskolában nincs iskolabüfé.

Az iskolában nem használható mobiltelefon.